75ാം വര്ഷത്തിലെങ്കിലും സിപിഎമ്മിന് വിവേകം ഉദിച്ചതില് സന്തോഷമുണ്ട് : കെ സുരേന്ദ്രന് തിരുവനന്തപുരം : രാജ്യത്തിന്റെ സ്വാതന്ത്ര്യദിനം ആഘോഷിക്കാനുള്ള സിപിഎം തീരുമാനത്തെ സ്വാഗതം ചെയ്ത് ബിജെപി സംസ്ഥാന അധ്യക്ഷന് കെ സുരേന്ദ്രന്. 75 വര്ഷം കഴിഞ്ഞാണ് സിപിഎം സ്വാതന്ത്ര്യം ആഘോഷിക്കുന്നത്. വൈകിയാണെങ്കിലും വിവേകം ഉദിച്ചതില് സന്തോഷമുണ്ടെന്നും കെ സുരേന്ദ്രന് പറഞ്ഞു. തിരുവനന്തപുരത്ത് ബിജെപി സംസ്ഥാന കാര്യാലയത്തില് ദേശീയ പതാക ഉയര്ത്തിയതിന് ശേഷം മാധ്യമങ്ങളോട് സംസാരിക്കുകയായിരുന്നു അദ്ദേഹം. സിപിഎം നേരിടുന്നത് ആശയ പാപ്പരത്തമാണ്. ഇപ്പോഴത്തേത് വൈകി വന്ന വിവേകമാണ്. നരേന്ദ്ര മോദി സര്ക്കാര് വന്നതിന് ശേഷമാണ് പൂര്ണസ്വാതന്ത്രമെന്ന് സിപിഎം തിരിച്ചറിയുന്നു എന്നും സുരേന്ദ്രന് പറഞ്ഞു. സ്വാതന്ത്ര്യ ദിനത്തില് പതാക ഉയര്ത്തിയതിന് പ്രവര്ത്തകനെ കൊന്ന ചരിത്രമുള്ള പാര്ട്ടിയാണ് സിപിഎമ്മെന്നും സുരേന്ദ്രന് വ്യക്തമാക്കി.